section_heading: Djelovanje na vlasti u Italiji 1922. – 1943.
paragraph_text: Veliki savjet Fašizma 23. srpnja 1943. godine smjenjuje Ducea Benita Mussolinija,<ref> a 8. rujna 1943. godine nastupa bezuvjetna kapitulacija Italije<nowiki/>. Saveznici nisu htjeli pristati na nikakve uvjete fašista; ovi su pak pustili talijansku vojsku bez ikakvih uputa, te su njemačke snage u operaciji naziva Fall Achse (Operacija osovina) zarobile većinu talijanskih vojnika i naoružanja, te okupirali glavninu teritorija Italije.<ref> Nakon što su njemački padobranci pod vodstvom Otta Skorzenya 12. rujna 1943. god. oslobodili Benita Mussolinija iz konfinacije, velika većina fašista je stala uz svojeg Ducea, te su proglasili Talijansku Socijalnu Republiku, koja je kontrolirala dio Italije pod efektivnom njemačkom okupacijom.<ref> Južni dio Italije, pod okupacijom Saveznika, nastavila je kontrolirati vlada Kraljevine Italije, sada već bez fašista.